Elīna Babkina

{{Basketbolista infokaste
 |            vārds = Elīna Babkina
 |       vārds_orig = 
 |           attēls = Elina Babkina.jpg
 |          att_izm = 
 |         paraksts = Elīna Babkina2010. gadā

 |      pilns vārds = Elīna Babkina
| dz_vārds = Elīna Babkina 
 |           dz_dat = 
 |          dz_viet = 
 |          mir_dat = 
 |         mir_viet = 
 |          tautība = latviete
 |           garums = 
 |            svars = 
 |              poz = saspēles vadītāja
 |          kar_sāk = 2004
 |         kar_beig = 
 |             alga = 
 |          iesauka = 

 |       vidusskola = Rīgas Juglas vidusskola
 |          koledža = 
 |       augstskola = 
 |     universitāte = 
 |       izgl iest1 = 
 |   izgl iest1_nos = 
 |       izgl iest2 = 
 |   izgl iest2_nos = 

 |              kom =  Orenburgas "Nadežda"
 |           numurs = 7
 |            amats = 
 |             līga = Krievijas Superlīga

 |          b_klubs = 
 |           drafts = 29., 3. kārtā
 |          dr_gads = 2011
 |          dr_līga = WNBA
 |           dr_kom = Losandželosas "Sparks"

 |         kl_sez 1 = 2004—2008
 |          klubs 1 =  TTT Rīga (LSBL)
 |         kl_sez 2 = 2008—2009
 |          klubs 2 =  SK Cēsis (LSBL)
 |         kl_sez 3 = 2009—2010
 |          klubs 3 =  Šaleleso "Basket" (LFB)
 |         kl_sez 4 = 2010—2011
 |          klubs 4 =  Gdiņas "Lotos"
 |         kl_sez 5 = 2011—2012
 |          klubs 5 =  Stambulas "Fenerbahçe"
 |         kl_sez 6 = 2012
 |          klubs 6 =  Satumares "CSM Târgovişte"
 |         kl_sez 7 = 2013
 |          klubs 7 =  Prāgas USK
 |         kl_sez 8 = 2013—2014
 |          klubs 8 =  Orenburgas "Nadežda" (Krievijas Superlīga)
 |         kl_sez 9 = 2014—2018
 |          klubs 9 =  Madrides CD CREF
 |         kl_sez 10 = 2018—2019
 |          klubs 10 =  Vroclavas "Ślęza"
 |         kl_sez 11 = 2019—2020
 |          klubs 11 =  Adanaspor Basketbol'
 |         kl_sez 12 = 2020—pašlaik
 |          klubs 12 =  Orenburgas "Nadežda" (Krievijas Superlīga)

 |   karj stat līga = 
 |      karj stat 1 = 
 | karj stat 1_dati = 
 |      karj stat 2 = 
 | karj stat 2_dati = 
 |      karj stat 3 = 
 | karj stat 3_dati = 

 |       taut_sez 1 = 2007—pašlaik |           taut 1 = 

 |       sasniegumi = 
 2× Latvijas čempione (2007, 2009)
 Turcijas čempione (2012)
 Čehijas čempione (2013)
 |           aģenti = 
 |            slavz = 
 |          dzimums = S
 |        atjaunots = 

 |    rādīt_medaļas = jā
 |      headercolor = 
 |   medaltemplates = 

}}
Elīna Babkina (arī Elīna Dikeulaka  Rīgā) ir Latvijas basketboliste, spēlē saspēles vadītājas pozīcijā, Latvijas sieviešu basketbola izlases dalībniece. Šobrīd pārstāv Krievijas klubu Orenburgas "Nadežda".

Kopā ar Latvijas sieviešu izlasi ir izcīnījusi dalītu 9.—12. vietu 2008. gada Pekinas olimpiskajās spēlēs, 8. vietu 2011. gada Eiropas čempionātā un dalītu 13.—16. vietu 2013. gada Eiropas čempionātā Francijā. Savukārt ar U-20 izlasi izcīnījusi bronzas medaļas 2005. un 2009. gada Eiropas U-20 čempionātos. Latvijas izlases sastāvā pašlaik (2019. gada jūlijs) aizvadījusi vairāk par 110 spēlēm, kurās guvusi vairāk nekā 1000 punktus.

 Klubu karjera 

 Karjeras sākums 
E. Babkina karjeru uzsāka VEF basketbola skolā pie treneres Anitas Jandāles, te viņa trenējās ar gadu vecākiem zēniem. Taču sieviešu basketbolā viņa sāka trenēties pie Lilitas Bergvaldes Rīdzenes sporta skolā.

16 gadu vecumā E. Babkina parakstīja līgumu ar Krievijas klubu Jekaterinburgas UGMK, kas spēlēja Krievijas Superlīgā. Taču E. Babkina kluba sastāvā nespēlēja, jo pirms līguma parakstīšanas guva ceļgala traumu. No 2004. gada līdz 2008. gada aprīlim (nepabeidzot 2007.—2008. gada sezonu) viņa spēlēja Rīgas TTT sastāvā. 2006.—2007. gada sezonā viņa kļuva par Latvijas čempioni. Šī kluba sastāvā viņa 2007. gadā kļuva par Latvijas čempioni, kā arī E. Babkina tika atzīta par izslēgšanas spēļu vērtīgāko spēlētāju (MVP). Vēl 2006.—2007. gada sezonā tika startēts FIBA Eiropas kausa izcīņā, taču visās četrās grupu turnīra spēlēs tika piedzīvots zaudējums. E. Babkina Eiropas kausa izcīņā vidēji spēlē guva 5,4 punktus. 2007.—2008. gada sezonā klubs atkal piedalījās FIBA Eirolīgā, taču grupu turnīrā tika izcīnīta 5. vieta, kas neļāva kvalificēties izslēgšanas spēlēm. E. Babkina šajā turnīrā vidēji spēlē guva 3,5 punktus.  E. Babkina iekļuva satiksmes negadījumā un guva smadzeņu satricinājumu. Viņa nepabeidza 2008.—2009. gada sezonu TTT Rīga kluba sastāvā domstarpību ar kluba vadību dēļ.

Vēlāk viņa pārgāja uz otru Latvijas profesionālo sieviešu basketbola klubu SK "Cēsis". Kopā ar klubu 2008.—2009. gada sezonā izcīnīja zelta medaļas Latvijas Sieviešu basketbola līgā, finālā uzvarot Rīgas TTT, kā arī tika izcīnīta sudraba medaļa Baltijas Sieviešu basketbola līgā. Vēl komanda piedalījās FIBA Eiropas kausā, kur tika līdz sešpadsmitdaļfinālam. E. Babkina Eirokausā vidēji spēlē guva 9,2 punktus.

 Karjera ārzemju klubos 
2009.—2010. gada sezonu E. Babkina aizvadīja Francijas augstākās līgas klubā Šaleleso "Basket", kurā iepriekš bija spēlējusi Evija Āzace. Regulārajā sezonā tika ieņemta 8. vieta, tādējādi klubs kvalificējās izaicinājuma kārtas turnīram (cīņa par 5.—12. vietu). Izslēgšanas spēļu izaicinājuma kārtā klubs kvalificējās pusfinālam. Šajā sezonā klubs nepiedalījās kādā no Eiropas klubu turnīriem.

2010. gada maijā viņa parakstīja līgumu ar Polijas līgas klubu Gdiņas "Lotos". 2010.—2011. gada sezonas otrajā pusē par kluba galveno treneri strādāja tobrīdējais Latvijas sieviešu izlases galvenais treneris Jorgis Dikeulaks. 2011. gada martā E. Babkinas pārstāvētais klubs "Lotos" izcīnīja Polijas kausu, kā arī viņa tika atzīta par turnīra vērtīgāko spēlētāju.  piedalījās Eirolīgas Zvaigžņu spēlē, tajā viņa neguva punktus, savāca vienu atlēkušo bumbu un atdeva vienu rezultatīvu piespēli. E. Babkina kļuva par otru latviešu basketbolisti, kura piedalījusies Eirolīgas Visu zvaigžņu spēlē pēc Anetes Jēkabsones-Žogotas (viņa piedalījās 2008. un 2010. gada Visu zvaigžņu spēlēs). Polijas čempionātā viņas pārstāvētais Gdiņas "Lotos" ieguva 4. vietu. Vēl klubs startēja FIBA Eirolīgā. Tajā E. Babkina vidēji spēlē guva 13,2 punktus, atdeva 4 rezultatīvas piespēles un savāca 3,2 atlēkušās bumbas.

 Losandželosas "Sparks" E. Dikeulaku izraudzījās WNBA drafta trešajā kārtā ar kopējo 29. kārtas numuru, tādējādi viņa kļuva par trešo WNBA draftēto latviešu spēlētāju pēc Ievas Kubliņas un Zanes Tamanes, kā arī pirmo draftēto latviešu basketbolisti, kas nav spēlējusi ASV koledžu basketbolā (NCAA).

2011. gada maijā E. Babkina parakstīja līgumu ar Turcijas līgas klubu Stambulas "Fenerbahçe". 2011.—2012. gada sezonā klubā spēlē arī Zane Tamane un trenē J. Dikeulaks, kas parakstīja līgumus ar klubu 2011. gada maijā — jūnijā. 2011. gada novembra vidū E. Babkina guva labās kājas ceļgala savainojumu,  viņai tika veikta meniska operācija. 2012. gada aprīlī izcīnījusi 4. vietu FIBA Eirolīgā. Tāpat 2011.—2012. gada Turcijas čempionāta finālā viņa "Fenerbahçe" sastāvā uzvarēja "Galatasaray" ar 3—1.

2012. gada vasarā viņa pievienojās Rumānijas klubam Satumares "CSM Târgovişte". Klubs startēja Eirolīgā un Rumānijas čempionātā. Eirolīgā viņa aizvadīja astoņas spēles, kurās vidēji spēlē guva 10,1 punktu un izdarīja 3,9 rezultatīvas piespēles, esot viena no komandas līderēm šajā turnīrā. Decembrī algas samazināšanas dēļ E. Babkina nolēma mainīt klubu un 2013. gada janvārī viņa pievienojās Čehijas līgas klubam Prāgas USK. USK sastāvā viņā izcīnīja Čehijas čempiontitulu.

2020. gadā pārstāvēja Turcijas līgas klubu Adanaspor Basketbol'', bet pavasarī pievienojās WNBA komandai Atlantas "Dream" un devās uz ASV gatavoties sezonai. 23. maijā "Dream" Babkinu atbrīvoja.

Jūlijā E. Babkina noslēdza līgumu ar Krievijas klubu Orenburgas "Nadežda", kurā jau bija spēlējusi dažas sezonas iepriekš.

Karjera izlasē

Latvijas jaunatnes izlases 
E. Babkina ir pārstāvējusi visu triju vecumu jaunatnes izlases (U-16, U-18, U-20). U-16 izlasi viņa pārstāvēja 2003. gada Eiropas čempionāta izaicinājuma kārtā (9,8 gūti punkti vidēji spēlē), 2004. gada Eiropas čempionāta B divīzijas turnīrā (vidēji spēlē gūti 21,9 punkti, 4,9 atlēkušās bumbas un 3,6 rezultatīvas piespēles) un 2005. gada Eiropas čempionātā B divīzijā (vidēji spēlē 18 punkti — labākais rādītājs visā turnīrā). 2005. gada Eiropas U-16 čempionāta B divīzijā viņa kļuva par visa turnīra rezultatīvāko basketbolisti. U-18 izlases sastāvā spēlējusi 2004. gada Eiropas čempionāta izaicinājuma kārtā (vidēji spēlē 12 punkti).

U-20 izlases sastāvā guvusi lielākos panākumus. E. Babkina jau 16 gadu vecumā tika iekļauta Latvijas U-20 izlases sastāvā startam 2005. gada Eiropas U-20 čempionātā. Tajā tika izcīnīta bronzas medaļa, kas bija pirmā Latvijas basketbola izlašu medaļa Eiropas čempionātos atjaunotās Latvijas sastāvā (starp abiem pasaules kariem Latvijas basketbola izlase izcīnīja zelta un sudraba medaļu Eiropas čempionātā). E. Babkina turnīrā vidēji spēlē guva 10,4 punktus, savāca 3,5 atlēkušās bumbas un atdeva 1,6 rezultatīvas piespēles, bija Latvijas izlases otra rezultatīvākā spēlētāja. Viņa tika iekļauta startam U-20 izlases sastāvā arī 2009. gada čempionātā. Arī tajā tika izcīnīta bronzas medaļa, pati E. Babkina bija turnīra rezultatīvākā spēlētāja ar vidēji spēlē gūtiem 21,8 punktiem (vēl viņa vidēji spēlē atdeva 5,1 rezultatīvu piespēli un savāca 2,9 atlēkušās bumbas), tāpat viņa tika iekļauta visa turnīra simboliskajā izlasē.

Plānots, ka 2020. gada vasarā E. Babkina debitēs WNBA, pārstāvot komandu Atlantas "Dream".

Latvijas nacionālā izlase 
Latvijas pieaugušo izlases sastāvā debitējusi . Taču oficiālos FIBA turnīros viņa spēlē kopš 2008. gada. Tajā E. Babkina izlases sastāvā startēja 2008. gada Pekinas olimpisko spēļu kvalifikācijas turnīrā, FIBA Dimanta bumbas turnīrā un 2008. gada Pekinas olimpiskajās spēlēs. Olimpisko spēļu kvalifikācijas turnīrā Latvija, pateicoties uzvarai pār Angolu, kvalificējās Pekinas olimpiskajām spēlēm. E. Babkina vidēji spēlē guva 7 punktus, kā arī vienu reizi rezultatīvi piespēlēja komandas biedrenēm. FIBA Dinamta Bumbas turnīrā, kas norisinājās īsi pirms Pekinas olimpiskajām spēlēm, viņa vidēji spēlē guva tikai 3 punktus. Olimpisko spēļu turnīrā E. Babkina piedalījās divās spēlēs, kurās kopā guva trīs punktus. 2008. gada olimpiskajās spēlēs viņa bija jaunākā Latvijas basketbola delegācijas pārstāve.

E. Babkina tika iekļauta startam 2011. gada Eiropas čempionātā. Latvijas izlase turnīrā ieņēma 8. vietu, kopumā guva 3 uzvaras un piedzīvoja 6 zaudējumus. E. Babkina bija viena no izlases līderēm. Grupu turnīra otrajā spēlē pret Francijas izlasi E. Babkina guva 26 punktus, kas bija viens no Latvijas izlases labākajiem sasniegumiem Eiropas čempionātu finālturnīros gūtajos punktus vienai spēlētājai; rekords pieder Anetei Jēkabsonei-Žogotai, kas 2005. gada Eiropas čempionāta pusfinālā par 5.—8. vietu guva 30 punktus pret Turcijas valstsvienību. E. Babkina vidēji spēlē guva 14,4 punktus (3. labākais rādītājs turnīrā un labākais rādītājs Latvijas izlasē), atdeva 4,2 rezultatīvas piespēles (labākais rādītājs turnīrā), tāpat viņa bija turnīrā visvairāk kļūdu pieļāvusī spēlētāja.

2012. gada aprīlī viņa paziņoja par nespēlēšanu izlasē 2012. gada vasarā.

2019. gada Eiropas čempionātā Rīgā, uzvarētajā spēlē pret Ukrainu E. Dikeulaka iemeta 33 punktus, kas ir viena visu laiku rezultatīvākajām spēlēm starp Latvijas izlases spēlētājām oficiālās sacensībās. 2021. gada novembrī spēlē pret Zviedrijas izlasi E. Babkina iedeva 12 rezultatīvas piespēles, atkārtojot izlases rekordu.

Privātā dzīve 
E. Babkina dzimusi  Rīgā. Viņas tēvs jaunībā spēlējis basketbolu. Absolvējusi Rīgas Juglas vidusskolu. E. Babkinai patīk boulings un ceļošana.

2011. gada Eiropas čempionāta laikā un pēc tam "dzeltenajos" medijos parādījās informācija, ka sportiste čempionāta laikā ir bijusi tuvās attiecībās ar izlases treneri grieķi Jorgi Dikeulaku. Turpmākajās sezonās sportiste ir spēlējusi trīs J. Dikeulaka trenētajās klubu komandās, arī 2012. gada vasarā pievienojās viņa vadītajai Rumānijas komandai Satumares "CSM Târgovişte". Pāris apprecējās 2017. gada jūlijā.

2020. gadā spēlētāja nomainījusi uzvārdu uz iepriekšējo.

Sasniegumi 
Klubi
 2007: Latvijas čempione Rīgas TTT sastāvā, izslēgšanas spēļu vērtīgākā spēlētāja.
 2008: dalība Eirolīgā Rīgas TTT sastāvā.
 2009: dalība Eiropas kausa izcīņā ar klubu SK Cēsis.
 2009: Latvijas čempione un Baltijas vicečempione SK Cēsis sastāvā.
 2011: Polijas kausa ieguvēja Gdiņas "Lotos" sastāvā.
 2011: dalība Eirolīgā Gdiņas "Lotos" sastāvā.
 2011: 4. vieta Polijas čempionātā Gdiņas "Lotos" sastāvā.
 2012: 4. vieta Eirolīgā Stambulas "Fenerbahçe" sastāvā.
 2012: Turcijas čempione Stambulas "Fenerbahçe" sastāvā.
 2013: Čehijas čempione Prāgas USK sastāvā.

Izlase
 2005: 3. vieta Eiropas U-20 čempionātā Čehijā.
 2008: uzvara 2008. gada Pekinas Olimpisko spēļu kvalifikācijas turnīrā Madridē, Spānijā.
 2008: 4. vieta FIBA "Dimanta bumbas" turnīrā Hainiņā, Ķīnā.
 2008: 9. vieta Pekinas Olimpiskajās spēlēs kopā ar Latvijas sieviešu izlasi Pekinā, Ķīnā.
 2009: 3. vieta Eiropas U-20 čempionātā Polijā.
 2011: 8. vieta Eiropas čempionātā Polijā.
 2013: dalīta 13.—16. vieta Eiropas čempionātā Francijā.

Individuāli
 2009: Eiropas U-20 čempionāta simboliskās izlases dalībniece un turnīra rezultatīvākā spēlētāja (21,8 punkti).
 2009: otrā vieta fanu balsojumā par 2009. gada labāko jauno Eiropas basketbolisti, sestā vieta ekspertu vērtējumā.
 2011: Polijas kausa izcīņas vērtīgākā spēlētāja.

Statistika Latvijas izlasē

Atsauces

Literatūra

Ārējās saites 

1989. gadā dzimušie
Rīgā dzimušie
Latvijas basketbolisti
Saspēles vadītāji
2008. gada vasaras olimpisko spēļu dalībnieki
Rīgas TTT spēlētājas